b'\n_START_ARTICLE_\nVrsta (podatkovna struktura)\n_START_SECTION_\nZgled programa v jeziku C++\n_START_PARAGRAPH_\nZgled je vzet iz knjige Forda in Toppa Data Structures with C++ stran 387._NEWLINE_queue< char > theQueue; // ustvari vrsto znakovnih elementov z imenom "theQueue"theQueue.push(\'a\');     // v vrsto doda element "a"theQueue.push(\'b\');     // v vrsto doda element "b", vrsta sedaj vsebuje elemente "a b"theQueue.push(\'c\');     // v vrsto doda element "c", vrsta sedaj vsebuje elemente "a b c"cout << "theQueue contains: a b c" << endl << endl;while( !theQueue.empty() )      // dokler vrsta ni prazna ...{_NEWLINE_    cout << "Size = " << theQueue.size() << endl;   // ... izpi\xc5\xa1i \xc5\xa1tevilo elementov v vrsti_NEWLINE_    cout << "Value at front = " << theQueue.front() << endl << endl;  // ... izpi\xc5\xa1i prvi element v vrsti_NEWLINE_    theQueue.pop();         // ... in ga odstrani}\n_START_SECTION_\nPredstavitev vrste\n_START_PARAGRAPH_\nGlavna zna\xc4\x8dilnost vrste je mo\xc5\xbenost dostopa le do prvega in zadnjega elementa strukture. Dodajanje je mogo\xc4\x8de le na konec vrste. Omogo\xc4\x8deno je brisanje samo prvega elementa v vrsti. \xc5\xbdivljenjski primeri vrste so lahko ljudje na teko\xc4\x8dih stopnicah, deli naprav na proizvodni liniji, vrsta avtomobilov na bencinski \xc4\x8drpalki, vrsta ljudi za pla\xc4\x8dilo dobrin v trgovini, ..._NEWLINE_V vseh primerih je objekt na za\xc4\x8detku vrste tisti, ki je v vrsto vstopil prvi, medtem ko je na koncu vrste zadnji vstopajo\xc4\x8di. Vsak objekt (\xc4\x8dlovek na teko\xc4\x8dih stopnicah, avtomobil na bencinski \xc4\x8drpalki, ...), ko je postre\xc5\xbeen, izstopi iz vrste. Izstop se vedno dogaja na sprednjem delu. Ta dogodek opisuje operacija pop(). Podobno novi objekti prihajajo vedno na konec vrste. Ta dogodek opisuje operacija push(object). Operacija size() pove, koliko objektov je trenutno v vrsti in operacija empty(), \xc4\x8de je vrsta prazna.\n_START_SECTION_\nDodatne informacije\n_START_PARAGRAPH_\nTeoreti\xc4\x8dno gledano vrsta nima dolo\xc4\x8dene kapacitete. Ne glede na \xc5\xa1tevilo elementov, ki jih \xc5\xbee vsebuje, lahko vedno sprejme nov element. Brisanje pa uspe le v primeru neprazne vrste._NEWLINE_V praksi pa je kapaciteta vrste omejena, odvisno od situacije v kateri je uporabljena. Ra\xc4\x8dunalni\xc5\xa1ki pomnilnik je omejen in zato se vanj ne more shraniti poljubnega \xc5\xa1tevila elementov, kar omejuje tudi kapaciteto vrste.'